Deir al-Assad

Deir al-Assad tai Deir al-Asad on kylä Israelin Pohjoisella hallintoalueella. Sen asukkaat ovat pääasiassa arabeja ja sen asukasluku oli vuoden 2019 lopussa 12 509.

Maantiede
Deir al-Assad sijaitsee Galilean kukkuloiden juurella Akkon ja Safedin välisen maantien pohjoispuolella.

Historia
Nykyisessä kylässä on joitakin ristiretkien ajoilta peräisin olevia raunioita. Kylä on saanut nimensä myöhemmin Muhammad al-Assad al-Safadi nimisen suufilaisen tietäjän mukaan. Historiallisissa lähteissä kylän alkuperäisen nimen sanotaan olleen Deir al-Hadr ja asukkaiden sanotaan olleen kristittyjä. Osmanisulttaani Selim antoi kylän al-Assadille ja hänen jälkeläisilleen.

Väestö
Deir al-Assadin asukasluku vuoden 2019 lopussa oli 12 509. Kaupungin asukkaat ovat pääasiassa arabeja.

Lähteet

Israelin kaupungit
Arabien asuttamat paikkakunnat Israelissa